‘ચાલુ ગાડી (કાર)માં મોબાઈલ ફોન પર વાત કરો છો? ગાડી અથડાઈ જાય તો?’ માનસી સર્કલ ઉપર સાંજના સમયે કારચાલક મહિલા અને એક્ટિવાસવાર ભાઈ-બહેન વચ્ચે ઝઘડો થઈ ગયો. સેટેલાઈટમાં રહેતા એક્ટિવાસવાર યુવકે એડવોકેટ સુધીર નાણાવટીના પુત્રી અને જીમ સંચાલિકા અનુજાબહેન શાહ ઉપર હુમલો કર્યો હતો. વસ્ત્રાપુર પોલીસે અનુજાબહેનની ફરિયાદના આધારે એક્ટિવાચાલક હર્ષદ ઠાકોર અને સંગીતાબહેન ઠાકોર સામે ફરિયાદ નોંધી છે. હર્ષદ ઠાકોરની ફરિયાદના આધારે અનુજાબહેન શાહ સામે NC ગુનો નોંધ્યો છે. ગાળો દઈ માર મારી ધમકી આપવાના ગુનામાં હર્ષદ ઠાકોરને ધરપકડ કરી જામીન ઉપર મુક્ત કરાયો હતો. જ્યારે, બન્ને મહિલા સામે અટકાયતી કાર્યવાહી બાકી હોવાનું વસ્ત્રાપુર પોલીસે જણાવ્યું હતું.